**Szitakötő folyóirat**

**Csongor Andrea: Az benne a jó című versének feldolgozása, memóriajáték készítése**

Jelleg: óravázlat

Tantárgy: Technika, életvitel és gyakorlat

Tantárgyi kapcsolódás:

* magyar irodalom (vers feldolgozása)
* környezetismeret (tél jellemzői, téli öltözködés)
* vizuális kultúra (zoknik tervezése, rajzolása)

Korcsoport: alsó tagozat (tanulásban akadályozott tanulók)

Eszközök: Szitakötő folyóirat, sablon, rajzeszközök, olló, ragasztó, kartonpapír

|  |  |  |
| --- | --- | --- |
| Idő-keret | Képzési tartalom, tevékenységi forma | Eszközök |
| 5’ | Bevezető rész:**Ismerkedés a Szitakötő folyóirattal**Minden gyermek kap egy folyóiratot. Ezt szabadon lapozgathatja, nézegetheti, ismerkedhet vele. Feladat: „Mit gondoltok, miről szólhat ez az újság a képek alapján?” | Szitakötő folyóirat  |
| 5’ | Fő rész:**A vers meghallgatása**(3-4. osztályban a tanulók is felolvashatják.)„A mai órán egy verset olvasok nektek. Figyeljétek meg, melyik évszakban játszódik ez a vers!” Felolvasom a tanulóknak a Szitakötő folyóiratból Csongor Andrea: Az benne a jócímű versét. | Szitakötő folyóirat  |
| 5’ | **Gondolatok megfogalmazása a verssel kapcsolatban, beszélgetés**Irányított kérdések segítségével megbeszéljük miről szólt a vers: „Tetszett nektek ez a vers? Melyik évszakban játszódik? Miért jó a téli kirándulás? Miket láthatunk? Hogyan melegítette fel magát a gyerek a versben?” Megbeszéljük a tanulók számára ismeretlen szavakat. | Szitakötő folyóirat(Segítségképpen nézhetik a vershez készített illusztrációt) |
| 5’ | **Téli kirándulás – játék**„Ti hová mennétek szívesen kirándulni télen? Mit néznétek meg? Hogyan kell felöltözni egy téli kirándulásra? Mit vinnétek magatokkal egy téli kirándulásra? Játék első változata: „Elmentem kirándulni és vittem magammal…” Az első tanuló mond egy dolgot, amit elvinne magával kirándulni. A következő tanuló ezt elismételi és hozzátesz még valamit és így tovább.Játék második változata: „Elmentem télen kirándulni és húztam … „ Téli ruhadarabok felelevenítése. |  |
| 10’ | **Zoknik tervezése**Mindenkinek kiosztok két zokni sablont (lásd a mellékletben). *„Ki emlékszik, milyen színű zoknit vett fel a kisfiú a versben? Tervezzetek ti is magatoknak színes téli zoknikat! Bárhogy díszíthetitek, ahogy nektek tetszik! Hány zokni alkot egy párt? Úgy van, 2 zoknit kell ugyanúgy kidíszítenetek!”* | Zokni sablon Tetszőleges rajzeszközök (színes ceruza, zsírkréta, filctoll) |
| 5’ | **Zoknik kivágása, felragasztása a memóriakártyára**„Vágjátok körül a kidíszített zoknikat és ragasszátok fel a kártyákra!” | Kidíszített zokni sablonokOllóRagasztóKartonpapír |
| 10’ | Befejező rész:**Memóriajáték kipróbálása**A saját készítésű memóriajáték kipróbálása kisebb csoportokban. | Elkészült memóriajátékok |

**Melléklet: zokni sablon**



**Fénykép az elkészült memóriajátékról**

